In nomine Verbi incarnati. Noverint cuncti fideles, quod ego Hugo, reminiscens pondus meæ infelicitatis, simulque considerans examen districti judicis, dono Deo et beatis apostolis Petro et Paulo et ad locum Cluniacum aliquid ex rebus meis quæ sunt site in pago Maticensi, in villa Lintiniaco, in agro Bliacensi, vineam unam in dominicatu, quæ terminat de duabus partibus via publica, a sero terra francorum, a cercio de ipsa hereditate. Dono etiam servum, nomine Aalgrimum in servitium fratrum. Hanc autem donationem, quamvis perexilem, libentissime facio pro innumerabilibus meis offensis, ut pius Dominus [in suo] juditio pius retributor mihi appareat. Si quis autem contradicere voluerit, minime vindicare prevaleat, sed omni tempore inconvulsa permaneat. Actum villa Scociolas publice. S. Hugonis, qui fieri et firmare rogavit. S. Humberti. S. Emeldis. S. Berardi. S. Vuichardi. Data mense decembrio, regnante Hugone rege anno VIII. Adalbertus scripsit.